|  |
| --- |
| APSTIPRINĀTSValsts kases 2015. gada 15. maijaiepirkuma komisijas sēdē,protokols Nr. 2 |
| **Uzaicinājums** |
| Rīgā |
| 15.05.2015. |  | Nr. | VK/2015/09 |

**Uzaicinājums iesniegt piedāvājumu**

1. **Iepirkuma priekšmets**

Tīkla infrastruktūra sekundārajam datu centram (CPV kods – 32424000-1 „Tīkla infrastruktūra”), uzstādīšana un konfigurēšana.

1. **Pasūtītājs un iepirkuma identifikācijas numurs:**
	1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. +371 67094222

Faksa Nr. +371 67094220

kase@kase.gov.lv;

* 1. iepirkuma identifikācijas numurs:

VK/2015/09.

1. **Iepirkuma metode**

Publiskais iepirkums saskaņā ar Publisko iepirkumu likuma (turpmāk – PIL) 8.2 pantu.

1. **Paredzamā līgumcena**

40 000,00 EUR (bez PVN).

1. **Piedāvājuma iesniegšanas vieta**

5.1. Piedāvājums jāiesniedz līdz 2015. gada 28. maijam plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu, kontaktpersona – Informātikas departamenta Infrastruktūras uzturēšanas daļas vadītājs Andris Rutkis, tālrunis 67094256, e-pasta adrese: andris.rutkis@kase.gov.lv .

5.2. Piedāvājumu, kas iesniegts vai piegādāts pēc uzaicinājuma 5.1.apakšpunktā norādītā termiņa, neatvērtu nosūta atpakaļ tā iesniedzējam.

1. **Piedāvājuma noformēšana**
	1. Piedāvājums jāiesniedz aizlīmētā aploksnē vai cita veida necaurspīdīgā iepakojumā. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
	2. Uz aploksnes jābūt norādei:
		1. piedāvājums iepirkuma procedūrai „Tīkla infrastruktūra sekundārajam datu centram”;
		2. identifikācijas Nr. VK/2015/09;
		3. pretendenta nosaukums, juridiskā adrese, tālruņa un faksa numurs;
		4. Neatvērt līdz 2015. gada 28. maijam plkst. 11.00.
	3. Piedāvājuma oriģināleksemplāru noformē un iesniedz kā vienu sējumu ar uzrakstu „ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu, kā arī norāda apliecinājuma izdarīšanas datumu.
	4. Piedāvājuma kopiju elektroniskā formātā (vienreiz rakstāmā CD) noformē MS Office, MS Project, Adobe Acrobat vai OpenOffice/LibreOffice nolasāmā formātā. Uz CD norāda pretendenta nosaukumu un iepirkuma identifikācijas numuru.
	5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.
2. **Piedāvājuma derīguma termiņš**

Pretendenta iesniegtā piedāvājuma derīguma termiņš ir līdz iepirkuma līguma noslēgšanai, bet ne mazāk kā 60 (sešdesmit) dienas, skaitot no iepirkuma procedūrā noteiktās piedāvājumu iesniegšanas dienas.

1. **Nosacījumi pretendentu dalībai iepirkuma procedūrā:**

8.1. Iepirkuma procedūras piedāvājumam jābūt par visu iepirkuma priekšmeta apjomu.

8.2. Iepirkuma procedūras piedāvājumam jābūt latviešu valodā. Svešvalodā sagatavotiem piedāvājuma dokumentiem jāpievieno pretendenta paraksta tiesīgas personas apliecināts tulkojums latviešu valodā.

1. **Pretendentu atlases prasības, iesniedzamie pretendentu atlases dokumenti un pārbaudāmās ziņas:**
	1. **Prasības pretendentiem**

### Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja:

* + - 1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
			2. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR.
		1. Jābūt autorizētam nodarboties ar piedāvāto iekārtu izplatīšanu un apkalpošanu.

### Pretendenta vidējais gada finanšu apgrozījums iepriekšējo triju (3) gadu (2012., 2013., 2014. vai iepriekšējo triju gadu laikā, par kuriem bija jāiesniedz gada pārskats vai ienākumu deklarācija) (pretendentiem, kas dibināti vēlāk – gada finanšu vidējais apgrozījumu skaita par faktiski nostrādāto laiku) laikā vismaz 2 reizes pārsniedz piedāvājuma cenu. Ja piedāvājumu iesniedz piegādātāju apvienība, visu apvienības dalībnieku finanšu apgrozījumu skaita kopā.

### Pretendentam ir ISO sertificēta vai ekvivalenta kvalitātes vadības sistēma pakalpojumu sniegšanas jomā.

### Pretendentu atlases prasības attiecas uz piegādātāju apvienības vai personālsabiedrības kā pretendenta dalībniekiem.

## Prasības attiecībā uz pretendenta pieredzi un tehniskajām spējām

* + 1. Iepirkuma priekšmeta izpildei, garantijas saistību un uzturēšanas pakalpojumu nodrošināšanai pretendenta rīcībā ir vismaz 1 (viens) piedāvāto iekārtu ražotāja apmācīts un sertificēts servisa inženieris.
		2. Pretendenta rīcībā ir vismaz 1 (viens) augstākā līmeņa kvalificēts tehniskais speciālists (Hewlett-Packard Accredited Systems Engineer vai ekvivalents), kurš nodrošinās Pasūtītāja rīcībā esošās HP C7000 šasijas saslēgšanu ar piedāvātajiem komutatoriem.
		3. Iepirkuma procedūras uzaicinājuma 9.2.1. un 9.2.2. apakšpunktā pieprasītie speciālisti var brīvi mutiski un rakstveidā sazināties latviešu valodā. Ja uzaicinājuma 9.2.1. un 9.2.2. apakšpunktā pieprasītie speciālists nevar brīvi mutiski un rakstveidā sazināties latviešu valodā, šim speciālistam par pretendenta līdzekļiem ir jāpiesaista sertificēts tehniskais tulks saziņai ar pasūtītāju.
	1. Iesniedzamie pretendentu atlases dokumenti un pārbaudāmās ziņas:
		1. Pretendenta pieteikums iepirkuma procedūrai (uzaicinājuma 1.pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
			1. iepirkuma procedūras uzaicinājuma nosacījumi ir skaidri un saprotami, pretendents tiem piekrīt un garantē to izpildi;
			2. parakstot iepirkuma līgumu, piegādātājs piekrīt šī iepirkuma līguma publicēšanai pasūtītāja mājaslapā saskaņā ar Publisko iepirkumu likuma 8.2 panta trīspadsmito daļu.
		2. PIL 8.2 panta piektās daļas 1. un 2. punktā minēto apstākļu esamību (uzaicinājuma 9.1.1.1. un 9.1.1.2. apakšpunkts) iepirkuma komisija pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
		3. Lai pārbaudītu, vai pretendents nav izslēdzams no dalības iepirkumā PIL 8.2 panta piektās daļas 1. vai 2.punktā (uzaicinājuma 9.1.1.1. un 9.1.1.2. apakšpunkts) minēto apstākļu dēļ, iepirkuma komisija:
			1. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par PIL 8.2 panta piektās daļas 1.punktā minētajiem faktiem — no Uzņēmumu reģistra,
				2. par PIL 8.2 panta piektās daļas 2.punktā minēto faktu — no Valsts ieņēmumu dienesta un Latvijas pašvaldībām. Iepirkuma komisija minēto informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu (izsniegtu ne agrāk kā vienu mēnesi pirms iesniegšanas dienas), kas apliecina, ka uz to neattiecas PIL 8.2 panta piektajā daļā noteiktie gadījumi. Termiņu izziņu iesniegšanai iepirkuma komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā.
			3. Atkarībā no PIL 8.2 panta septītās daļas 1.punkta „b” apakšpunktam (uzaicinājuma 9.3.3.1.2. apakšpunkts) veiktās pārbaudes rezultātiem pasūtītājs:
				1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR;
				2. informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR, un nosaka termiņu — 10 (desmit) darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai persona laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālā apdrošināšanas obligāto iemaksu parādu, kas kopsummā pārsniedz 150 EUR. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.
		4. Tīkla infrastruktūras ražotāja vai tā oficiālās pārstāvniecības Latvijā apliecinājuma oriģināls (adresēts pasūtītājam), kurā ir apliecināts, ka pretendents ir tiesīgs izplatīt piedāvātos produktus un nodrošināt to garantijas apkalpošanu. Apliecinājumā ir jāietver ražotāja vai tā oficiālās pārstāvniecības Latvijā apliecinājums, ka tas pārņems garantijas saistību nodrošināšanu gadījumā, ja pretendenta rīcībspēja tiks ierobežota vai pasūtītājam radīsies iebildumi par pretendenta sniegtā garantijas uzturēšanas servisa kvalitāti.
		5. Jāiesniedz ražotāja Hewlett-Packard vai tā oficiālās pārstāvniecības Latvijā apliecinājuma oriģināls (adresēts pasūtītāja iepirkuma komisijai), kurā ir apliecināts, ka pretendenta piedāvātie komutatori ir saderīgi un sertificēti ar pasūtītāja rīcībā esošo Hewlett-Packard infrastruktūru FCoE datu glabāšanas slēguma nodrošināšanai.
		6. Pretendenta kvalitātes nodrošināšanas sistēmas apraksts (piem., ISO sertifikāta kopija).
		7. Pretendenta apliecinājums par iepirkuma izpildē iesaistīto personālu un tā kvalifikāciju apliecinošo sertifikātu kopijas.
		8. Ja pretendents paredzējis piesaistīt apakšuzņēmējus, par katru apakšuzņēmēju jāiesniedz:
			1. apakšuzņēmēja paraksttiesīgas amatpersonas parakstīts apliecinājums par to, ka apakšuzņēmējs piekrīt sadarbībai projekta realizācijā;
			2. dokumenti, kas nepārprotami norāda apakšuzņēmēja veicamo darbu vai piegādājamo preču apjomu;
			3. dokuments, no kura būtu secināms, ka persona, uz kuras iespējām pretendents balstās, lai apliecinātu iepirkuma dokumentos noteikto kvalifikācijas prasību izpildi, pretendenta rīcībā nodos konkrētos resursus līguma izpildes nodrošināšanai.
1. **Tehniskā specifikācija**

10.1. Jāiesniedz tehniskais piedāvājums saskaņā ar tehnisko specifikāciju (uzaicinājuma 2.pielikums), kurā sniedz atbildi uz katru tehniskās specifikācijas punktu.

10.2. Tīkla infrastruktūras tehniskā dokumentācija ar tādu detalizācijas pakāpi, lai kopā ar uzaicinājuma 10.1. apakšpunktā minēto tehnisko piedāvājumu būtu iespēja pārliecināties par piedāvājuma atbilstību prasītajiem parametriem un to faktiskajiem tehniskajiem raksturlielumiem.

1. **Finanšu piedāvājums**

11.1. Finanšu piedāvājumā cenas norāda eiro bez pievienotās vērtības nodokļa (uzaicinājuma 3.pielikums).

11.2. Finanšu piedāvājuma cenās jābūt iekļautām visām izmaksām, kas saistītas ar šī iepirkuma izpildi – iekārtu, programmatūras, instalēšanas, konfigurēšanas, uzturēšanas u.c. izmaksas. Finanšu piedāvājums tiek veidots, summējot visu darbu, materiālu un iekārtu izmaksas, kas norādītas tehniskās specifikācijas pozīcijās, nodokļus un nodevas.

1. **Iepirkuma līguma izpildes laiks**

12.1. Tīkla infrastruktūras piegādi, uzstādīšanu un konfigurēšanu jāveic 30 (trīsdesmit) darba dienu laikā no iepirkuma līguma noslēgšanas dienas.

12.2. Tīkla infrastruktūras uzturēšanu veic 5 (piecus) gadus no to piegādes, uzstādīšanas un konfigurēšanas dienas.

1. **Piedāvājumu vērtēšana un lēmuma pieņemšana**
	1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma procedūras uzaicinājumā norādītajām prasībām.
	2. Ja piedāvājums piegādes un pakalpojumu līgumam ir nepamatoti lēts, iepirkuma komisija pirms šā piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem.
	3. Piedāvājumus, kas neatbilst iepirkuma procedūras uzaicinājuma prasībām, iepirkuma komisija noraida kā neatbilstošu un tālāk neizskata.
	4. Iepirkuma komisija izvēlas piedāvājumu ar viszemāko cenu, kas atbilst uzaicinājumā norādītajām prasībām.
	5. Iepirkuma komisija informē visus pretendentus par iepirkumā izraudzīto pretendentu vai pretendentiem triju darbdienu laikā pēc lēmuma pieņemšanas, kā arī lēmumu ievieto mājaslapā internetā: [www.kase.gov.lv](http://www.kase.gov.lv) sadaļā “Publiskie iepirkumi”.
	6. Ne vēlāk kā dienā, kad stājas spēkā attiecīgi iepirkuma līgums vai tā grozījumi, pasūtītājs savā mājaslapā internetā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas.

|  |  |
| --- | --- |
| Iepirkuma “Tīkla infrastruktūra sekundārajamdatu centram” komisijas priekšsēdētājs | A. Rutkis |

*Rutkis 67094256*

1. pielikums

iepirkuma procedūras uzaicinājumam

“Tīkla infrastruktūra sekundārajam datu centram”

iepirkuma identifikācijas Nr. VK/2015/09

## Pieteikums dalībai iepirkumā

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

 (nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

 (personas, kurai ir tiesības pārstāvēt Pretendentu, vārds, uzvārds un amats)

1. Iepazinušies ar iepirkuma procedūras “Tīkla infrastruktūra sekundārajam datu centram” (iepirkuma identifikācijas Nr. VK/2015/09) uzaicinājumu, piesakām dalību šajā iepirkumā.
2. Piekrītam ievērot iepirkuma procedūras uzaicinājuma prasības.
3. Atzīstam sava piedāvājuma spēkā esamību līdz iepirkuma uzaicinājumā noteiktajam piedāvājuma derīguma termiņa beigām.
4. Apliecinām, ka, parakstot iepirkuma līgumu, piegādātājs piekrīt šī iepirkuma līguma publicēšanai pasūtītāja mājaslapā saskaņā ar Publisko iepirkumu likuma 8.2 panta trīspadsmito daļu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_

2. pielikums

iepirkuma procedūras uzaicinājumam

“Tīkla infrastruktūra sekundārajam datu centram”

iepirkuma identifikācijas Nr. VK/2015/09

**TEHNISKĀ SPECIFIKĀCIJA**

Šī iepirkuma darba uzdevums, kura izpildi jānodrošina pretendentam, kurš tiks atzīts par iepirkuma uzvarētāju, ir:

1. Piegādāt visu aparatūru (ieskaitot, elektrības kabeļus, stiprinājumus u.c.), kas iekļauta uzvarējušā pretendenta piedāvājumā.
2. Nodrošināt minētās aparatūras uzstādīšanu, un parametrizēšanu saskaņā ar pasūtītāja pieprasījumu.
3. Garantijas laikā nodrošināt tehnisko atbalstu šajā uzaicinājumā un līgumā noteiktajā apmērā un kvalitātē.

Datu tīklošanas komutatoru iegāde (Daudzums – 2 gab.)

|  |  |  |
| --- | --- | --- |
| **Komponente/****nosaukums** | **Minimālās tehniskās/funkcionālās prasības** | **Piedāvājums\*** |
| Komutatora tips | *Converged* tipa komutators ar visām nepieciešamajām licencēm pilnvērtīgas funkcionalitātes nodrošināšanai (ja tādas nepieciešamas); |  |
| Izmērs, forma | Industrijas standarta 19” skapī montējams, ne vairāk kā 1U augstuma, ar nepieciešamajiem stiprinājumiem |  |
| Porti | 45 gab. SFP+ (1/10 Gbit)4 gab. QSFP+ (40Gbit) |  |
| Barošanas bloki | Atbilstošas jaudas vismaz divi gab., rezervēti (*redundant*) |  |
| Ventilatori | Vismaz divi gab., rezervēti (*redundant*) |  |
| Ātrdarbība | 10Gbps Latency: ne vairāk par 2 µs (64-byte paketes)Caurlaidspēja: Vismaz 900Mpps |  |
| *Stacking* funkcionalitāte | IRF vai ekvivalents |  |
| Atbalstītie protokoli un standarti | IEEE 802.1D IEEE 802.1p IEEE 802.1Q IEEE 802.1s IEEE 802.1w IEEE 802.3ad IEEE 802.3ae IEEE 802.3ag IEEE 802.3ah IEEE 802.3x RFC 1163RFC 1771RFC 4760RFC 2338RFC 2453RFC 1253RFC 1531RFC 1541RFC 1812RFC 2030RFC 2460RFC 2461RFC 2462 |  |
| *FCoE* atbalsts | Atbalsta (*expansion, fabric, trunk VF and N ports, and aggregation of E-port and N-port virtualization*) |  |
| Komplektā iekļautie raidītāji-uztvērēji (*Transceiver*) | 1Gbit SFP+ RJ-45 Base-T (2 gab.)10Gbit SPF+ LC Short Range (1 gab.)10Gbit SFP+ DAC savienotāj vads 3m ar *Transceiver* (1 gab.)40Gbit QSFP+ DAC savienotāj vads 1m ar *Transceiver* (1 gab.)40Gbit QSFP+ DAC savienotāj vads 3m ar *Transceiver* (1 gab.) |  |
| Savietojamība ar esošo infrastruktūru | Iekārta ir pilnībā savietojama un sertificēta ar Pasūtītāja rīcībā esošo HP C7000 HP 20/40 VirtualConnect FlexFabric ar 4-CPU BL6xx sērijas serveriem un HP 3Par disku masīvu (tajā skaitā FCoE datu glabāšanas slēgums)**\*\*** |  |
| Uzstādīšana | Jāveic komutatoru uzstādīšana Pasūtītāja skapī un pamata konfigurēšana, tajā skaitā FCoE slēgumi ar HP C7000 HP 20/40 VirtualConnect FlexFabric ar 4-CPU BL6xx sērijas serveriem |  |
| Garantija | Vismaz 5 gadu ražotāja garantija servisa speciālista ierašanos pasūtītāja telpās ne vēlāk kā nākamajā darba dienā. (Pasūtītājs patur tiesības pārbaudīt garantijas spēkā esamību pēc piegādāto produktu seriālajiem numuriem) |  |
| Produktu stāvoklis | Piedāvātie produkti ir jauni, iepriekš nelietoti un iepakoti neatplēstā ražotāja oriģinālajā iepakojumā |  |

**\*Piedāvājumā jānorāda saite (URL) uz ražotāja tehnisko dokumentāciju, kur pasūtītājs var pārliecināties par produkta atbilstību izvirzītajām prasībām. Piedāvājumā jānorāda ražotāja nomenklatūras produktu numuri.**

Vieta, datums

Uzņēmuma vadītāja vai tā pilnvarotās personas paraksts, tā atšifrējums

3. pielikums

iepirkuma procedūras uzaicinājumam

“Tīkla infrastruktūra sekundārajam datu centram”

iepirkuma identifikācijas Nr. VK/2015/09

**FINANŠU PIEDĀVĀJUMS**

|  |  |
| --- | --- |
| Pozīcijas nosaukums | Cena(EUR)(bez PVN) |
| Tīkla komutatori 2.gab |  |
| Konfigurēšana |  |
| Kopā līgumcena EUR (bez PVN)  |  |
| PVN (21%)  |  |
| Kopējā līguma summa EUR (ar PVN )  |  |

**Mūsu piedāvājuma kopsumma EUR (bez PVN) ir:**

|  |
| --- |
|  |
|  |
| Kopsumma cipariem un vārdiem |

Ar šo apstiprinu un garantēju sniegto ziņu patiesumu.

|  |
| --- |
|  |
| Pretendenta vadītāja (pilnvarotās personas) paraksts, paraksta atšifrējums |

Vieta \_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_